钦定古今图书集成/明伦汇编/闺媛典/第065卷 > 周彦敬妻庄氏
## 钦定古今图书集成/明伦汇编/闺媛典/第065卷 > 周彦敬妻庄氏

按《广东通志》：庄氏，栖霞令周彦敬妻。早有淑质，读书
知大义。会乱，乡人将共窜入穴，庄氏独讶其男女无
别，有难色。彦敬强之曰：“不入，敌且及。”庄曰：“无礼不如
死，君疑吾难死乎？”遂引刀自裁。彦大恸仰天，誓不复
娶。后三日，贼大举破其乡。彦敬无子，卒不变初盟。